**MINISTERUL AGRICULTURII ȘI DEZVOLTĂRI RURALE**

 **DIRECȚIA PENTRU AGRICULTURĂ JUDEȚEANĂ ARGEȘ**

**RAPORT** **DE ACTIVITATE AL**

**DIRECȚIEI PENTRU AGRICULTURĂ JUDEȚEANĂ ARGEȘ**

**PENTRU PERIOADA 01.01.2024-31.05.2024**

**PROFIL ORGANIZAȚIONAL**

Direcția pentru Agricultură Județeană Argeș își desfășoară activitatea în baza HG nr. 860/2016 privind organizarea, funcţionarea şi stabilirea atribuţiilor direcţiilor pentru agricultură judeţene şi a municipiului Bucureşti.

Direcţia pentru agricultură judeţeană Argeș este instituţie publică cu personalitate juridică, serviciu public deconcentrat în subordinea Ministerului Agriculturii şi Dezvoltării Rurale, responsabilă cu implementarea politicilor şi strategiilor Ministerului Agriculturii şi Dezvoltării Rurale în domeniile de activitate ale acestuia, statistică și RICA, asistenţa tehnică, informarea, îndrumarea și consilierea pentru obţinerea fondurilor europene şi naţionale în rândul fermierilor, efectuarea activităţilor de monitorizare, verificare, inspecţii şi control în domeniile de activitate, precum şi cu alte atribuţii prevăzute de legislaţia în vigoare.

Se urmărește ca, prin activitatea desfăşurată, să fie asigurată aplicarea politicilor şi strategiilor din domeniul de activitate al Ministerului Agriculturii şi Dezvoltării Rurale, implementarea la nivel judeţean a Programului de guvernare în domeniul agriculturii, corespunzător atribuţiilor cuprinse în Regulamentul de organizare şi funcţionare a instituţiei, precum şi în fişa postului.

Direcţia pentru Agricultură Județeană Argeş este condusă pe baza principiilor legalităţii, transparenţei, eficienței și eficacități, responsabilităţii, asigurării egalităţii de tratament a cetăţenilor, al profesionalismului şi disciplinei.

Directorul executiv a îndeplinit în mod direct atribuţiile de organizare şi coordonare a activităţii instituţiei, iar prin intermediul compartimentelor funcţionale a îndeplinit atribuţiile specifice.

DATE DE CONTACT:

Direcția pentru Agricultură Județeană Argeș

Str. Armand Călinescu nr.44, Mun. Pitești, județul Argeș, Cod 110017

Tel: 0348.405.032, Fax: 0348.405.033

Site: <http://www.dadrarges.ro>; E-mail:dadr.ag@madr.ro

1. **OBIECTIVELE PRINCIPALE REALIZATE DE SERVICIUL IMPLEMENTAREA POLITICILOR, STRATEGIILOR ÎN AGRICULTURĂ ȘI INDUSTRIA ALIMENTARĂ, CONSULTANȚĂ AGRICOLĂ ȘI FORMARE PROFESIONALĂ**

**Implementarea Ajutoarelor de minimis derulate de Ministerul Agriculturii și Dezvoltării Rurale prin Direcția pentru Agricultură Județeană Argeș**

**în anul 2024:**

1. **Implementare Program de susţinere a producţiei de cartof de consum în anul 2023, conform Hotărârii de Guvern nr. 150/2024 din 22 februarie 2024**

Schema de ajutor de minimis se aplică pe întreg teritoriul României în anul 2024, pentru susţinerea producţiei de cartof de consum - Solanum tuberosum.

Valoarea maximă în euro a sprijinului financiar de ajutor de minimis care se acordă beneficiarilor este de 200 euro/ha şi se plăteşte în lei la cursul de schimb de 4,9735 lei, stabilit de Banca Centrală Europeană la data de 29 septembrie 2023

Pentru a fi eligibili la acordarea ajutorului de minimis pentru producţia de cartof de consum, beneficiarii trebuie să îndeplinească cumulativ următoarele criterii de eligibilitate:

 a) să solicite ajutorul de minimis prevăzut de prezenta hotărâre;

 b) să utilizeze o suprafaţă cultivată cu cartof de consum de minimum 0,3 ha inclusiv, marcată la loc vizibil cu o placă indicator/exploataţie, pe care să se găsească inscripţia "Program de susţinere a producţiei de cartof de consum, anul ............., beneficiar numărul ....................., Direcţia pentru Agricultură Judeţeană/a Municipiului Bucureşti", cu dimensiunea minimă recomandată de 50 cm/70 cm;

 c) să transmită la DAJ o notificare scrisă privind identificarea şi evaluarea producţiei;

 d) să obţină o producţie de minimum 15 tone/ha de pe suprafaţa prevăzută la lit. b), din care să comercializeze cel puţin 6 tone/ha;

 e) să fie înregistraţi în evidenţele Registrului agricol deschis la primăriile în a căror rază administrativ-teritorială se află suprafeţele cultivate cu cartof de consum, în anul 2024;

 f) să facă dovada producţiei minime realizate, potrivit prevederilor lit. d), prin documente justificative, în funcţie de forma de organizare.

Valorificarea producţiei prevăzute la alin. (1) lit. d) se face până cel târziu la data de 18 noiembrie inclusiv a anului de cerere.

**Număr solicitanți înscriși în program - 6**

 *din care: Persoane Fizice - 5*

 *Persoane Juridice - 1*

**Suprafața plantată – 17,8251 ha**

1. **Implementare OUG nr. 13/2024 din 28 februarie 2024 privind instituirea unei scheme de ajutor de stat pentru compensarea parţială a pierderilor la cultura de tomate în spaţii protejate şi cultura de usturoi, în contextul crizei provocate de agresiunea Rusiei împotriva Ucrainei**

Prezenta ordonanţă de urgenţă instituie acordarea unor ajutoare de stat pe baza unei scheme de susţinere financiară, denumită în continuare schemă, în contextul crizei provocate de agresiunea Rusiei împotriva Ucrainei, având ca obiective:

 a) asigurarea unui grant financiar pentru compensarea parţială a pierderilor la cultura de tomate în spaţii protejate înfiinţată în decembrie 2023 - 30 aprilie 2024;

 b) asigurarea unui grant financiar producătorilor agricoli cultivatori de usturoi pentru compensarea parţială a pierderilor la cultura de usturoi înfiinţată în toamna anului 2023 - primăvara anului 2024.

Grantul financiar reprezintă suma care se acordă producătorilor agricoli care îşi desfăşoară activitatea în domeniul producţiei primare de produse agricole, în vederea compensării parţiale a pierderilor la cultura de tomate în spaţii protejate înfiinţată în decembrie 2023 - 30 aprilie 2024 şi/sau la cultura de usturoi înfiinţată în toamna anului 2023 - primăvara anului 2024.

Schema se aplică pe întreg teritoriul României pentru producătorii agricoli care utilizează o suprafaţă cumulată de minimum 1.000 mp, cultivată exclusiv cu tomate în spaţii protejate, şi/sau care înfiinţează culturi de usturoi pe o suprafaţă de minimum 0,3 ha.

Beneficiarii schemei de ajutor de stat pentru compensarea parţială a pierderilor la **cultura de tomate** în spaţii protejate înfiinţată în decembrie 2023 - 30 aprilie 2024, în contextul crizei provocate de agresiunea Rusiei împotriva Ucrainei, trebuie să îndeplinească în mod cumulativ următoarele condiţii de eligibilitate:

 a) să solicite ajutorul de stat prevăzut de prezenta ordonanţă de urgenţă;

 b) să înfiinţeze o suprafaţă cumulată de minimum 1.000 mp, cultivată exclusiv cu tomate în spaţii protejate;

 c) să fie înregistraţi în evidenţele Registrului agricol deschis la primăriile în a căror rază administrativ-teritorială se află suprafeţele cultivate cu tomate în spaţiile protejate, în anul 2024, la data depunerii cererii;

 d) să nu se afle în dificultate, respectiv în lichidare sau în faliment la data depunerii cererii de acordare a ajutorului de stat, conform evidenţelor Oficiului Naţional al Registrului Comerţului, sau, în cazul persoanei fizice, să nu fi fost emisă o decizie definitivă a instanţelor judecătoreşti de constatare a falimentului până la data depunerii cererii de acordare a ajutorului de stat;

 e) să menţină cultura de tomate în spaţii protejate înfiinţată, până la data efectuării plăţii.

Suprafeţele înfiinţate cu tomate, intercalate cu alte culturi, nu sunt eligibile în cadrul schemei.

Cuantumul ajutorului de stat care se acordă per beneficiar este echivalentul în lei al sumei de 1.500 euro pentru 1.000 mp, indiferent de suprafaţa cultivată.

Valoarea totală maximă a schemei de ajutor de stat este de 166.206,25 mii lei, echivalentul sumei de 33.690 mii euro, şi se asigură din bugetul aprobat Ministerului Agriculturii şi Dezvoltării Rurale pe anul 2024.

**Număr solicitanți înscriși în program = 43**

Din care: Persoane Fizice – 27

 Alte forme PFA, II, IF - 11

 Persoane Juridice – 5

**Suprafața plantată – 4,3 ha**

**Sumele aferente ajutorului de stat ce se vor acorda producătorilor agricoli cultivatori de tomate în spații protejate – 318204,30 lei**

Beneficiarii schemei pentru compensarea parţială a pierderilor la **cultura de usturoi** înfiinţată în toamna anului 2023 - primăvara anului 2024, în contextul crizei provocate de agresiunea Rusiei împotriva Ucrainei, trebuie să îndeplinească în mod cumulativ următoarele condiţii de eligibilitate:

 a) să solicite ajutorul de stat prevăzut de prezenta ordonanţă de urgenţă;

 b) să fie înregistraţi în evidenţele Registrului agricol deschis la primăriile în a căror rază administrativ-teritorială se află suprafeţele cultivate cu usturoi, în anul 2024, la data depunerii cererii;

 c) să înfiinţeze culturi de usturoi pe o suprafaţă de minimum 0,3 ha în toamna anului 2023 - primăvara anului 2024, după caz;

 d) să nu se afle în dificultate, respectiv în lichidare sau în faliment la data depunerii cererii de acordare a ajutorului de stat, conform evidenţelor Oficiului Naţional al Registrului Comerţului, sau, în cazul persoanei fizice, să nu fi fost emisă o decizie definitivă a instanţelor judecătoreşti de constatare a falimentului până la data depunerii cererii de acordare a ajutorului de stat;

 e) să menţină cultura de usturoi înfiinţată, până la data efectuării plăţii.

Cuantumul ajutorului de stat care se acordă per beneficiar este echivalentul în lei al sumei de 1.500 euro/ha.

Valoarea totală maximă a schemei de ajutor de stat este de 20.868,28 mii lei, echivalentul sumei de 4.230 mii euro, şi se asigură de la bugetul de stat, în limita prevederilor bugetare aprobate Ministerului Agriculturii şi Dezvoltării Rurale pe anul 2024.

**Număr solicitanți înscriși în program = 6**

Din care: Persoane Fizice - 4

 Alte forme PFA, II, IF - 2

**Beneficiari eligibili – 4 (persoane fizice)**

**Suprafața plantată – 3,10 ha**

**Sumele aferente ajutorului de stat ce se vor acorda producătorilor de usturoi – 22940,31 lei**

**ALTE ACTIVITATI DESFASURATE DE D.A.J. ARGES:**

* **Au fost stabilite propunerile D.A.J. Arges privind normele de venit utilizate la impunerea veniturilor din activitati agricole în anul 2023 conform art. 106, alin.3 din Legea 227/2015.**
* **Avize consultative pentru eliberarea atestatelor de producator, conform Legii Nr.145/2014 din 21 octombrie 2014 pentru stabilirea unor măsuri de reglementare a pieţei produselor din sectorul agricol cu modificarile și completările ulterioare:**
* ***Au fost eliberate 438 de avize consultative***
* **Asigurat prezența reprezentanților DAJ Argeș la 24 de solicitări venite din partea UAT-urilor din județul Argeș, în vederea constituirii Comisiei pentru evaluarea pagubelor produse de către animalele din speciile de interes cinegetic, în conformitate cu prevederile HG nr. 1679/2008 modificată cu Legea nr. 13/2020, cu privire la modalitatea de acordare a despăgubirilor prevăzute de Legea Vânătorii și a protecției fondului cinegetic nr. 407/2006.**
* ***Au fost intocmite 32 procese verbale de constatare***
* **În conformitate cu prevederile Legii nr. 62/2018 modificata cu legea 129/2020 si hotararea nr. 17 /2021 privind combaterea buruienii ambrozia, D.A.J. Argeș a efectuat 3 informări la nivelul tuturor primăriilor referitor la normele legislative privind combaterea buruienii Ambrozia. Informarile au fost realizate punctual la începutul fiecarei etape prevazute în legislatie.**
* **Situaţia vânzărilor de terenuri agricole situate în extravilan prevăzute de Legea nr. 17/2014 cu modificările și completările ulterioare,** privind unele măsuri de reglementare a vânzării terenurilor agricole situate în extravilan şi de modificare a Legii nr. 268/2001 privind privatizarea societăţilor ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului:
* Oferte de vânzare – 1364
* Suprafaţa totală din oferte – 910,46 ha
* Vanzători persoane fizice – 1315
* Vanzători persoane juridice – 23
* Avize finale – 168
* Preţ minim ofertat – 0,08 lei/mp
* Preţ maxim ofertat – 500 lei/mp
* **Elaborare Amenajamente Pastorale Potrivit prevederilor Ordonantei de urgenta nr. 34/2013, Legii nr.86/2014, HG nr. 78/2015 și a Legii nr. 16/2016, până la data de 31.08.2022:**
	+ Număr UAT-uri care au fost înștiințate 102
	+ Număr UAT-uri care au solicitat proiecte 99
	+ Suprafața aferentă proiectelor solicitate 112418,86 ha
	+ Număr proiecte elaborate 98
	+ Suprafața aferentă proiectelor elaborate 111610,86 ha
	+ Număr proiecte în curs de elaborare 1
	+ Suprafața aferentă proiectelor în curs de elaborare 808 ha
* **Înregistrarea în agricultura ecologică a operatorilor/grupurilor de operatori care realizează activităţi de producţie agricolă, pregătire/prelucrare, distribuţie/introducere pe piaţă, depozitare, import, export de produse ecologice sau în conversie, conform prevederilor art. 34 din Regulamentul (UE) 2018/848 al Parlamentului European şi al Consiliului din 30 mai 2018 privind producţia ecologică şi etichetarea produselor ecologice şi de abrogare a Regulamentului (CE) nr. 834/2007, denumit în continuare Regulamentul (UE) 2018/848:**

|  |  |
| --- | --- |
| **FISE ÎNREGISTRARE ÎN AGRICULTURĂ ECOLOGICĂ** | **Anul 2024** |
| Fişe de înregistrare a producătorilor agricoli în agricultura ecologică | 147 |
| Fişe de înregistrare a unităţilor de producţie de acvacultură ecologică  | **-** |
| Fişe de înregistrare a procesatorilor în agricultura ecologică  | 7 |
| Fişe de înregistrare a operatorilor din agricultura ecologică - floră spontană  | - |
| Fişe de înregistrare a importatorilor de produse ecologice  | 1 |
| Fişe de înregistrare a exportatorilor de produse ecologice  | 1 |
| Fişe de înregistrare a comercianţilor de produse ecologice  | 6 |
| Exonerați  | 4 |
| **TOTAL OPERATORI** | **154** |

* **Scoaterea definitivă sau temporară din circuitul agricol a terenurilor situate în extravilanul localităţilor din județul Argeș:**

|  |  |  |
| --- | --- | --- |
| **Decizii scoatere teren din circuitul agricol** | **Avize PUG** | **AVIZE PUZ** |
| **Total = 30 din care:**Temporare 4, suprafața – 68818 mpDefinitive 26, suprafața – 3873748,6 mp | UAT Rucăr – Procedură în desfășurare 310,22 ha  | 2 persoane fizice(13168 mp)  | 1 persoană juridică(24398 mp) |

* **Situația plantărilor și defrișărilor de pomi fructiferi și arbuști fructiferi în județul Argeș:**
* număr autorizații de plantare - 15
* suprafața plantată – 113,878 ha
* număr autorizații de defrișare - 68
* suprafața defrișată – 54,67 ha
* autorizații defrișare nuc - 87
* **Au fost înregistrate 6 contracte pentru cultura de tutun, suprafața *7,627 ha, în* conformitate cu Legea nr.236/2003, Ordinul nr.74/2012 și Ordinul nr.619/2015**
1. **OBIECTIVELE PRINCIPALE REALIZATE DE SERVICIUL MONITORIZARE, INSPECȚII TEHNICE, VERIFICARE ȘI CONTROL ÎN DOMENIUL AGRICULTURII ȘI INDUSTRIEI ALIMENTARE ȘI STATISTICĂ AGRICOLĂ, MONITORIZARE PIAȚĂ PRECUM ŞI ALTE ATRIBUŢII PREVĂZUTE DE LEGISLAŢIA ÎN VIGOARE**

**Inspecția de stat pentru controlul tehnic vitivinicol.**

* operatori economici verificați – 14
* verificat și vizat documente de transport vin vrac – 39 în conformitate cu Ordinul MADR nr. 234/2004 privind aprobare documentelor de însoțire a transporturilor de produse vitivinicole și evidențelor obligatorii în sectorul vitivinicol
* spații autorizate pentru comercializarea vinului vrac – 4 în conformitate cu Ordinul MADR nr. 146/2017
* prelevate probe de produse vitivinicole – 9 probe de vin vrac și vin îmbuteliat

**Inspecții tehnice în domeniul industriei alimentare**

* **Nr. controale efectuate – 97**

 din care: - comercializare pâine și produse de panificație – 51 operatori

 - fabricarea pâinii și a produselor de panificație (sarea iodată) – 4 operatori

 - Legea laptelui și a produselor lactate nr. 307/2022 – 42 operatori

* Sancțiuni aplicate – 2 avertismente pentru nerespectarea prevederilor Legii 307/2022

**Inspecții tehnice în domeniul Depozitelor de Cereale**

* **15 controale** în conformitate cu OUG nr.12/2006, s-a verificat condițiile care au stat la baza emiterii autorizatiilor de depozit si respectarea conditiilor minimale în valorificarea cerealelor si a semintelor de oleaginoase - (nu au fost aplicate sancțiuni);

**Inspecții tehnice în domeniul Agriculturii Ecologice**

* S-au verificat 3 **operatori din sistemul de agricultură ecologică inclusi în Eșantionul de control transmis de MADR prin adresa nr. 220261/26.01.2024, conform Ordinului MADR** nr. 312/2021, privind organizarea sistemului de control şi certificare, de aprobare a organismelor de control şi de supraveghere a activităţii acestora în agricultura ecologică
* Operatori verificați conform HG nr. 1579/2022 – 5 (nu s-au aplicat sancțiuni)

**Inspecția de Stat pentru Controlul Tehnic în Producerea și Valorificarea Legumelor și Fructelor**

Verificarea conformităţii calității legumelor şi fructelor proaspete, privind respectarea legislaţiei naţionale şi comunitare privind organizarea comună de piaţă în sectorul legume şi fructe proaspete. Acte normative care evidențiează elementele referitoare la obiectul controlului: (Regulamentul (UE) nr. 543/2011, Legea nr. 312/2003 privind producerea şi valorificarea legumelor- republicată, Legea nr.348/2003 a Pomiculturii republicată, Legea nr. 145/2014 cu modificările și completările ulterioare, pentru stabilirea unor măsuri de reglementare a pieţei produselor din sectorul agricol precum și stabilirea unor măsuri de reglementare a pieței produselor din sectorul agricol:

|  |  |  |  |
| --- | --- | --- | --- |
| **Total operatori controlați** | **Nr. amenzi aplicate/****Valoare totală**  | **Nr. total avertismente** | **Certificate de conformitate emise** |
| **Import** | **Export** | **Intern** |
| **34** | **11 / 55000 lei** | **11 și 2 planuri de remediere** | **14\*** | **0** | **2\*** |

 *\*Import = 288288 kg mere – Origine Moldova*

 *\*Intern = 19500 kg mere – Origine România*

**Inspecția Tehnică pentru Controlul Fertilizanților**

* **operatori verificați – 3 (nu au fost aplicate sanctiuni)**

**Inspecția în Domeniul Fondului Funciar și Îmbunătățiri Funciare**

* S-au întocmit 38 PVCCSC, în urma verificării situației din teren în vederea scoaterii din circuitul agricol, schimbarii categoriei de folosintă, avizării pentru introducerea în intravilan prin PUZ, conform Legii Fondului Funciar nr. 18/1991R, OUG nr. 34/2013, Ordin MADR nr. 83/2018, Ordin MADR nr. 1056/2018 și Tematicii MADR privind activitatea inspecțiilor tehnice pentru anul 2024, înregistrată cu nr. 216050/25.01.2024;
* S-au efectuat 4 controale la UAT-urile din județul Argeș pentru verificarea respectării prevederilor Legii nr. 17/2014 privind unele măsuri de reglementare a vânzării/cumpărării terenurilor Agricole situate în extravilan fiind sancționate cu avertisment 2 Unități Administrativ Teritoriale;

***STATISTICĂ AGRICOLĂ*:**

În conformitate cu Protocolul încheiat între Ministerul Agriculturii si Dezvoltării Rurale si Institutul Național de Statistică, Ministerului Agriculturii si Dezvoltarii Rurale, prin Directiile Agricole judetene îi revine sarcina de a colecta si centraliza anual date privind Situatia Statistica a Terenurilor din fiecare UAT.

**Situatia Statistica a Terenurilor la 31 decembrie 2023:**

-terenuri arabile 176302 ha

-pășuni 93617 ha

-fânete45689 ha

-vii 889 ha

-livezi 20931 ha

-păduri si alte terenuri forestiere 291323 ha

-terenuri cu ape si ape cu stuf 7777 ha

-căi de comunicatie si cai ferate 9875 ha

-terenuri ocupate cu curti constructii 23762 ha

-terenuri degradate si neproductive 11999 ha;

Întocmit situația statistică a terenurilor pentru fiecare UAT din județul Argeș pe forme de proprietate și categorii de folosință a terenurilor și transmis centralizatorul final la MADR;

Transmis săptămânal la Ministerul Agriculturii și Dezvoltării Rurale cantitățile de cereale și oleaginoase tranzacționate și prețul de vânzare pentru producători, depozitari/comercianți, procesatori;

Întocmit și transmis la Ministerul Agriculturii și Dezvoltării Rurale Contul Economic în Agricultură de la 01.01.2023 la 31.03.2023;

Transmis lunar la Ministerul Agriculturii și Dezvoltării Rurale situația stocurilor de cereale și oleaginoase din spațiile de depozitare autorizate;

Sâptămânal în fiecare zi de luni și joi s-a transmis la Ministerul Agriculturii și Dezvoltării Rurale operative cu privire la suprafețele însămânțate în primăvara anului agricol 2024.

**ZOOTEHNIE:**

**SITUAȚIA EFECTIVELOR DE ANIMALE LA DATA DE 31.05.2024**

|  |  |
| --- | --- |
| **Specificare** |  **Efective (GP+PF+PJ)** |
| **Bovine** | **44844** |
| **Porcine**  | **90541** |
| **Ovine** | **240957** |
| **Caprine** | **40221** |
| **Păsări** | **2719158** |
| **Cabaline** | **7735** |
| **Familii de Albine** | **96010** |

Completare macheta generala cu informatiile primite de la UAT-uri pentru speciile bovine, ovine, caprine, suine, cabaline, iepuri, animale de blană si păsări cu privire la efectivele existente la 31.12.2023;

Colectarea si centralizarea informațiilor primite de la persoanele juridice în vederea întocmirii situațiilor zootehnice în fiecare lună;

Întocmit lunar mișcarea efectivelor de animale pentru speciile bovine, ovine, caprine, porcine si păsări existente in gospodariile populatiei pentru cele 102 localitati din judetul Arges;

Întocmit lunar mișcarea efectivelor de animale pentru speciile bovine, porcine și păsări pentru crescătorii de animale, operatori persoane juridice;

Centralizarea lunară a datelor și întocmit mișcarea cumulată pentru GP si persoane juridice;

Centralizare lunară fișe persoane juridice apartinand abatoarelor si procesatorilor de lapte si introducere in raportul tehnic operativ AGR 6-A;

Intocmit lunar situatia montelor si fatarilor pe specii si categorii de animale;

Intocmit lunar situatia livrarii laptelui de la GP conform datelor primite de la procesatori de lapte si calculat situatia sacrificarilor pentru speciile de animale sacrificate în abatoare;

Intocmit lunar Situatia privind actiunile tehnice realizate pe pajistile naturale si miscarea furajelor concentrate pana la sfarsitul fiecarei luni si introduse în Raportul tehnic operativ AGR 6–A;

Întocmirea lunara a Raportulu tehnic operativ AGR 6-A si transmitere lunară la MADR.

Întocmire machetă structură de greutate medie si totala în viu pentru specia ovine și caprine la data de 31.12.2023 si transmisa la MADR;

Transmitere către toate cele 102 UAT-uri a machetei ce cuprinde Parcul de tractoare si masini agricole existente la data de 31.12.2023 în vederea centralizarii informatiilor primite si întocmirea finală a machetei generale “Parcul de tracoare si masini agricole la data de 31.12.2023” transmisă de MADR;

Întocmire situație anuală a distribuției dimensionale a fermelor de animale și păsări la 30.04.2024 conform machetei solicitate de Ministerul Agriculturii și Dezvoltării Rurale.

 **Cu stimă,**

**DIRECTOR EXECUTIV**

**Eugen DULICĂ**

Direcția pentru Agricultură Județeană Argeș

Str. Armand Călinescu nr.44, Mun. Pitești, județul Argeș, Cod 110017

Tel: 0348.405.032, Fax: 0348.405.033, Site: <http://www.dadrarges.ro>; E-mail:dadr.ag@madr.ro